Neant
Neant a zo ur gumun eus Breizh (stumm ofisiel e galleg: Néant-sur-Yvel) e departamant ar Mor-Bihan e Kanton Ploermael.

Douaroniezh

Anv 

 Erwan Vallerie ː Neant, 1330; Neant, 1420

Ardamezioù 
En argant e roc'hell en sabel leinet gant ur groaz latin en argant, ha skoret gant div delienn derv geotet, kommek ha lammellet; e gab rannet, ouzh 1 en gul e seizh mailhenn en aour, 3, 3, 1, e zrailhenn en argant a bevar pezh, ouzh 2 en glazur e ziv pennlizherenn M ha V an eil en eben, leinet gant ur c'hleze ouzh beg, an holl en aour".

Ger-ardamez ː « Caritas super eminat ».

Aozerien ː J.C. Renaud ha Y. Garaud.

Istor

XVIt kantvad 

 Er bloaz 1513, ar roue Loeiz XII e savas douar hag aotrouniezh Bois-de-la-Roche, da veskontelezh.

Dispac'h Gall 
 Melestradurezh: krouet e voe ar gumun e 1790. Gant al lezenn eus an 23 a viz Eost 1790 e voe Neant da bennlec'h kanton Neant gant teir c'humun ennañ: Konkored, Neant ha Trec'horanteg; e Bann Ploermael edo. Gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix, e voe diskaret ar c'hanton ha lakaet ar gumun e kanton Maoron bet miret ha brasaet gant an hevelep lezenn. Lakaet e oa bet Neant en Arondisamant Ploermael bet krouet e 1800.
 Ar 15 Mae 1793, dismantret eo kastell Bois-de-la-Roche, war urzh kuzul pastell-vro republikan Ploermael. 
 Nepell goude, ur gompagnunezh roueelerien, kaset gant ar vreudeur de Saint-Pern-Couellan, e dapas krog gant ul lostad republikan e Bois-de-la-Roche. Ar republikaned e bountas tann e-barzh ar pezh e chome diouzh ar c'hastell.

Brezel-bed kentañ
 65 gwaz eus ar gumun a gollas o buhez abalamour d'ar brezel, d.l.e. 4,21 % eus he foblañs e 1911.
Eil Brezel-bed
 Mervel a reas daou zen ag ar gumun abalamour d'ar brezel.
 D'an 16 a viz Mae 1945 e voe kavet korf marv un den eus ar gumun, ezel eus ar Rezistañs, bet boureviet, lazhet ha mañsonet d'an 13 a viz Gouere 1944 gant al lu alaman e kreñvlec'h Pentevr.

Monumantoù ha traoù heverk
 Monumant ar re varv.

Emdroadur ar boblañs abaoe 1962

Brezhoneg / Gallaoueg

Melestradurezh

Tud 

 Philippe de M̥ontauban, aotrou Bois-de-la-Roche, gouarnour Roazhon ha kañseller Breizh dindan an Dug Fañch II. Gouarnour ha mirour Kañsellerezh Breizh dindan ar Roue Charlez VIII. Tapet klañv, e savas e destamant e Roazhon   ar 27 Mezheven 1514, hag e varvas ar Iñ Gouere war lerc'h. Beziet eo bet er chapel Itron-Varia, e Ploermael.
 Philippe de Volvire, mab René de Volvire ha Catherine de Montauban, itron Bois-de-la-Roche, marc'heg urzhioù ar Roue, denjentil boutin kambr ar Roue, kabiten, er bloaz 1567, kant goaf ar Roue. En ur skrid roet e Saint-Germain-en-Laye, ar Roue Charles IX a gomz dioutañ evel "e c'henderv". Kaset eo, an  12 Kerzu 1570, evel kannadour, e-kichen priñsed Alaman, e-lerc'h kont Raez, kouezhet klañv. Pal e oa komz dimeziñ François de France, dug Alençon, breur ar Roue, gant an eil merc'h Aogust, dug a Vavaria. Goude se, Philippe de Volvire e oa savet da letanant jeneral Breizh, letanant jeneral ha gouarnour bro-Angoulème. Pa grouas aer roue Herri II er bloaz 1582, Urzh ar Spered Santel, ennañ kant marc'heg, e savas Philippe de Volvire kommandant an Urzh.  An 23 Gouere 1583, Herri II e savas Philippe de Volvire letanant jeneral Bro-Saintonge, ha gouarnour la Rochelle ha Bro-Aunis. Marvet eo Philippe de Volvire e deroù bloaz 1585.

Ardamezeg familhoù

Gevelliñ

Liammoù diavaez 
 Neant war lec'hienn Geobreizh

Levrlennadur 

 Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
Erwan Vallerie ː Diazezoù studi historel an anvioù-parrez. Corpus. An Here. 1005

Daveoù ha notennoù 

Neant
Kumunioù bet krouet er Mor-Bihan e 1790
Bro Sant-Malo